Verhit die olie in ’n drukkoker en braai die vleis tot bruin. Voeg die res van die bestanddele, behalwe die pietersielie, by en roer deur. Sit die drukkoker se deksel op en laat 30-45 min. onder druk kook of tot die vleis sag is en van die been afval.
Haal die deksel af en verwyder die bene en roosmaryntakkies. Laat die vleis prut tot die aftreksel afgekook het en nie meer souserig is nie. (Verdik dit met ’n bietjie mielieblom of meel indien nodig.)
Vir afronding: Voorverhit die oond tot 180 °C. Rol die deeg uit en voer die muffinholtes daarmee uit. Vul die holtes met die vulsel en verf om die kante van die deeg met van die eiermengsel. Sny doppies vir die pasteie uit die orige deeg en sit dit bo-op die vulsel. Ver­seël die kante met ’n vurk en maak ’n gleufie bo-op elke pastei.